Document ID: 32004D0102

Komisijas Lēmums
(2004. gada 26. janvāris),
ar ko apstiprina ārkārtas rīcības plānus putnu gripas un Ņūkāslas slimības kontrolei
(izziņots ar dokumenta numuru C(2004) 110)
(Dokuments attiecas uz EEZ)
(2004/102/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 19. maija Direktīvu 92/40/EEK, ar ko ievieš Kopienas pasākumus putnu gripas kontrolei [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 17. panta 4. punktu,
ņemot vērā Padomes 1992. gada 14. jūlija Direktīvu 92/66/EEK, ar ko ievieš Kopienas pasākumus Ņūkāslas slimības kontrolei [3], kurā jaunākie grozījumi izdarīti ar Regulu (EK) Nr. 806/2003, un jo īpaši tās 21. panta 4. punktu,
tā kā:
(1) Komisijas 2000. gada 30. oktobra Lēmumā 2000/680/EK, ar ko apstiprina ārkārtas rīcības plānus putnu gripas un Ņūkāslas slimības kontrolei [4], ir izdarīti būtiski grozījumi [5]. Skaidrības un lietderības labad minētais lēmums jākodificē.
(2) Putnu gripa un Ņūkāslas slimība ir slimības, kas skar putnu sugas.
(3) Kritēriji, kas jāpiemēro, izstrādājot ārkārtas rīcības plānus putnu gripas un Ņūkāslas slimības kontrolei, ir noteikti attiecīgi Direktīvas 92/40/EEK VI pielikumā un Direktīvas 92/66/EEK VII pielikumā.
(4) Ārkārtas rīcības plāna kritēriji, kas uzskaitīti divos iepriekšminētajos pielikumos, ir identi.
(5) Slimības kontroles pasākumi, kas jāpiemēro putnu gripas vai Ņūkāslas slimības uzliesmojuma gadījumā, balstās uz vienādiem principiem, un tos veic mājputnu ražotāji, kautuvju un pārstrādes rūpnīcu vadītāji, attiecīgās jomas veterinārārsti un diagnostikas laboratorijas. Tādēļ ir iespējams sagatavot ārkārtas rīcības plānu, kas reizē attiecas uz putnu gripu un Ņūkāslas slimību.
(6) Dalībvalstis ir iesniegušas apstiprināšanai valsts ārkārtas rīcības plānus, kuros uzskaitīti un precizēti pasākumi, kas jāveic putnu gripas vai Ņūkāslas slimības uzliesmojuma gadījumā.
(7) Pēc izskatīšanas šie plāni atbilst izklāstītajiem kritērijiem un, tos efektīvi īstenojot, ļauj sasniegt vēlamo mērķi.
(8) Dalībvalstis veic attīstības scenārija izpēti un simulācijas mācības, lai nodrošinātu šādu plānu efektivitāti.
(9) Dalībvalstīm ir pienākums regulāri atjaunināt minētos plānus.
(10) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Tiek apstiprināti ārkārtas rīcības plāni putnu gripas un Ņūkāslas slimības kontrolei, ko iesniegušas I pielikumā uzskaitītās dalībvalstis.
2. pants
Lēmumu 2000/680/EK atceļ.
Atsauces uz atcelto lēmumu uzskata par atsaucēm uz šo lēmumu, un tās lasa saskaņā ar korelācijas tabulu III pielikumā.
3. pants
Šis lēmums ir adresēts dalībvalstīm.
Briselē, 2004. gada 26. janvārī

Labels: 0
18
17
6